Държавен вестник, бр. 71, 2002 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  71
Ч А С Т  I
ОБЩИ И ИНСТИТУЦИОННИ РАЗПОРЕДБИ
Г л а в а  I
ОБЩИ РАЗПОРЕДБИ
Член 1
Европейско право за издаване на патенти
С настоящето се учредява обща за договаря-
щите страни* правна система за издаване на
патенти за изобретения.
Член 2
Европейски патент
(1) Патенти, издадени по силата на тази
Конвенция, се наричат европейски патенти.
(2) Във всяка от договарящите страни, за
които е издаден, европейският патент има съ-
щото действие и е обект на същите условия,
както издаден от тази договаряща страна наци-
онален патент, освен ако в тази Конвенция е
предвидено друго.
Член 3
Териториално действие
Издаване на европейски патент може да
бъде поискано за една или повече от договаря-
щите страни.
Член 4**
Европейска патентна организация
(1) С тази Конвенция се учредява Европей-
ска патентна организация, наричана по-ната-
тък Организацията. Тя има административна и
финансова автономия.
(2) Органите на Организацията са:
(а) Европейско патентно ведомство;
(б) Административен съвет.
(3) Задачата на Организацията е да издава
европейски патенти. Това се извършва само от
Европейското патентно ведомство под контро-
ла на Административния съвет.
Г л а в а  I I
ЕВРОПЕЙСКА ПАТЕНТНА ОРГАНИЗАЦИЯ
Член 5***
Правен статут
(1) Организацията е юридическо лице.
(2) Във всяка от договарящите страни Орга-
низацията има най-широките юридически пра-
ва, предоставяни на юридически лица съгласно
националното законодателство на договаряща-
та страна; по-специално тя може да се сдобива
и да разполага с движима и недвижима собстве-
ност, както и да бъде страна в съдебни процеси.
(3) Президентът на Европейското патентно
ведомство представлява Организацията.
Член 6*
Седалище
(1) Седалището на Организацията е в Мюнхен.
(2) Европейското патентно ведомство се
установява в Мюнхен и има клон в Хага.
Член 7*
Филиали на Европейското патентно ведомство
С решение на Административния съвет в
договарящите страни може да се създадат при
необходимост филиали на Европейското патент-
но ведомство за информация и връзка с меж-
дуправителствени организации в областта на
индустриалната собственост, което подлежи на
одобрение от договарящата страна или заинте-
ресованата организация.
Член 8
Привилегии и имунитети
Приложеният към тази Конвенция Прото-
кол за привилегиите и имунитетите определя
условията, при които Организацията, членове-
те на Административния съвет, служителите в
Европейското патентно ведомство и други по-
сочени в Протокола лица, участващи в дейността
на Организацията, могат да се ползват на тери-
торията на всяка договаряща страна от необхо-
димите за изпълнение на задълженията им
привилегии и имунитети.
Член 9
Отговорност
(1) Договорната отговорност на Организа-
цията се урежда от закона, приложим спрямо
съответния договор.
(2) Извъндоговорната отговорност на Орга-
низацията по отношение на нарушения от нейна
страна или от служители на Европейското па-
тентно ведомство при изпълнение на техните
задължения се урежда от законодателството на
Федерална република Германия. Когато нару-
шението е извършено от клона в Хага, от фили-
алите или от техни служители, се прилагат раз-
поредбите на закона в договарящата страна, в
която се намира клонът или филиалът.
(3) Персоналната отговорност на служите-
лите на Европейското патентно ведомство по
отношение на Организацията се урежда в тех-
ния Служебен правилник или в условията за
наемането им на работа.
(4) Съдилищата, в чиято юрисдикция е уреж-
дането на спорове съгласно алинеи 1 и 2, са:
(а) при спорове съгласно алинея 1—компетент-
ните съдилища във Федерална република Герма-
ния, освен ако в сключения между страните дого-
вор са посочени съдилищата на друга страна;
(б) при спорове съгласно алинея 2—компе-
тентните съдилища във Федерална република
Германия или компетентните съдилища в до-
говарящата страна, в която се намира клонът
или филиалът.
*
Понастоящем 19-те договарящи страни са: AT, BE,
CH, CY, DE, DK, ES, FI, FR, GB, GR, IE, IT, LI, LU,
MC, NL, PT, SE.
** Виж решенията на Разширената комисия по жалби-
те G 5/88, G 7/88, G 8/88 (Приложение I).
***Виж решенията на Разширената комисия по жалби-
те G 5/88, G 7/88, G 8/88 (Приложение I).
*
Виж решенията на Разширената комисия по жалби-
те G 5/88, G 7/88, G 8/88 (Приложение I).